Diari Oficial de la Generalitat Valenciana


Sumari del DOGV 6125, del 19-10-2009 (2009/11772)

RESOLUCIÓ de 21 de setembre de 2009, del rector de la Universitat de València, que ordena la publicació de l'acord del Consell Social de 23 de juliol de 2009 (ACSUV 2009/349), pel qual s'aprova el Reglament de Permanència dels Estudiants i de les Estudiantes de la Universitat de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6125

Data del DOGV
:   19-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11937


Data del document
:   21-09-2009

Organisme emissor
:   Universitat de València

Tipus de document
:   Resolució

Descriptors 

:   * Universitat de València
    * universitat
    * política educativa
    * estudiant
    * legislació

RESOLUCIÓ de 21 de setembre de 2009, del rector de la Universitat de València, que ordena la publicació de l'acord del Consell Social de 23 de juliol de 2009 (ACSUV 2009/349), pel qual s'aprova el Reglament de Permanència dels Estudiants i de les Estudiantes de la Universitat de València.  
 [2009/11568]  
El Consell Social de la Universitat de València, en la sessió plenària de data 23 de juliol de 2009, i d'acord amb la competència que li confereix l'article 4.c de la Llei 2/2003, de 28 de gener, de Consells Socials de les Universitats Públiques Valencianes i l'article 46.3 de la Llei Orgànica 6/2001 d'Universitats, va prendre un acord pel qual s'aprova el Reglament de Permanència dels Estudiants i de les Estudiantes de la Universitat de València.  
Fent ús de l'exercici de la competència que li atribueix l'article 119 dels Estatuts de la Universitat de València, aquest Rectorat resol:  
Ordenar la publicació de la normativa esmentada per a coneixement general.  
València, 21 de septembre de 2009.- El rector: Francisco Tomás i Vert.  
ANNEX  
Reglament de Permanència dels Estudiants i Estudiantes   
de la Universitat de València  
Àmbit d'aplicació  
La present normativa regula les condicions de permanència a la Universitat de València d'estudiants que s'hagen matriculat en estudis conduents a l'obtenció dels títols universitaris que tinguen caràcter oficial i validesa arreu del territori nacional.  
Article 1. Rendiment mínim necessari per a alumnes de primer curs de nou ingrés.  
Els estudiants i les estudiantes de primer curs de nou ingrés hauran de superar almenys 12 crèdits.  
Si no compleixen els requisits establerts en l'apartat anterior no podran matricular-se en la mateixa titulació fíns que passen dos anys acadèmics.  
Amb caràcter general, una assignatura adaptada o convalidada és una assignatura superada.  
Aquesta regla s'aplicarà tant a estudiants i estudiantes a temps complet com als de temps parcial.  
Article 2. Nombre màxim de convocatòries.  
2.1. Els estudiants i les estudiantes que s'hagen matriculat disposaran de sis convocatòries per a superar cada assignatura. Es considerarà que la condició de no presentat en l'acta no consumeix convocatòria.  
2.2 Als estudiants i les estudiantes als quals els falte el 15% o menys de crèdits per a obtenir la titulació, no se'ls aplicarà l'apartat anterior.  
Article 3. Exempcions.  
Queden exceptuats del còmput de les restriccions establertes en el primer apartat de l'article anterior i en els articles 1 i 2, els estudiants i les estudiantes que acrediten l'existència d'una causa personal justificada que puguera haver influït en el seu rendiment (malaltia greu o qualsevol altra causa de força major). Serà competència del degà o degana o del director o directora del centre la decisió sobre la seua situació. En cas de resolució negativa, es podrà recórrer davant el rector o rectora.  
Així mateix, la Universitat promourà l'adequació efectiva del reglament de permanència a les necessitats dels estudiants i les estudiantes amb discapacitat, mitjançant la valoració de cada cas concret.  
Article 4. Trasllats.  
Als estudiants i les estudiantes provinents d'altres universitats, se'ls aplicarà el mateix tracte que als estudiants i les estudiantes de la Universitat de València.  
Als i les estudiants qui obtinguen el trasllat d'expedient a la Universitat, se'ls computaran les convocatòries utilitzades.  
Disposició Addicional.  
El rector o rectora presentarà anualment al Consell Social un informe sobre el desenvolupament i l'aplicació d'aquest Reglament, on s'haurà de valorar els efectes derivats d'aquest.  
Disposició derogatòria.  
Aquest reglament deroga el Reglament de Permanència dels Estudiants de la Universitat de València aprovat per acord del Consell Social de la Universitat de València de 31 de juliol de 2000, i les seues modificacions.